[{"text_idx": "#000000", "text": "Zeru zoro zenduaren azpian bazen lagun talde bat, musika egiten hasi eta hauxe emaitza, Txost!"}, {"text_idx": "#000001", "text": "Urretxu-Zumarragako taldeak bigarren lana argitaratu du, 8 kantuz osatua. 2018ko Erreferak esperantza estreineko diskoan hasitako bideak jarraipena izan du abesti-sorta honetan, baina tresna, giro eta kolore berriekin zipriztindu da."}, {"text_idx": "#000002", "text": "Batetik, Paxkal bosgarren kidea gehitu da, teklatua, saxofoia eta ahotsekin diskari bere ikutu berezia erantsiz. Bestetik, Kezman efektuak erabiltzen hasi da, ahotsean zein tronpetan: oihartzunak, zortzidunak, eta abar."}, {"text_idx": "#000003", "text": "Eta oro har konposaketan zein kantuen itxuran aniztasun handiko diska da. Ahotsez soilik osaturiko kantu bat dago, ikutu asiar, arabiar zein mexikarrak topa litezke, erritmo eta metrika bakoitiak eta aldakorrak, polirritmiak, distortsioak, zintzarriak..."}, {"text_idx": "#000005", "text": "Euri-ura Mukuru kolektiboaren 17. erreferentzia dugu. Ekoizpena taldeak berak egin du, soinuari zein edizio fisikoari garrantzi eta mimo berezia eskainiz."}, {"text_idx": "#000006", "text": "8 kantak osatzen dute Txost!-en lehenengo diskoa. 2017ko urrian Erratzuko eskolako ganbaran grabatua da, Kaskezur eta Ufestuek taldeen entsegu lokal zoragarrian. Ander Barriusok (Elektrika grabaketak) gidatu zuen grabaketa bere estudioa Baztango txoko eder hartara mugituz, beste soinu bat bilatuz, beste egoera bat sortuz."}, {"text_idx": "#000007", "text": "Mikel Laboaren omenez 2018ko abenduaren 1ean Zumarragan egindako jaialdirako \u201cNahiz eta heriotza\u201d kantuaren moldaketa prestatu genuen. Paxkal Irigoyen gurekin aritu zen lehenengotako aldia izan zen; ondoren boskote formatua ohiko bihurtu da."}, {"text_idx": "#000009", "text": "2021-eko irailean Brinkolako inguruan grabatua. Euri-ura diskako Garenentz kantaren bertsio soila da. Ogin\u0303i Somar Txost!-en letragile eta kolaboratzaileak, berak sortutako poesia errezitatuz, Urola ibaiaren soinuaz lagundurik."}, {"text_idx": "#000016", "text": "Txamiskuna jaialdia Izazpi auzoan, Zumarragan"}, {"text_idx": "#000019", "text": "Mukuru jaia, Urretxu-Zumarragako Gaztetxean 23:00"}, {"text_idx": "#000028", "text": "Gaztetxeko zoruan 14:00. Herri mugimenduen aldeko jaia (Urretxu)"}, {"text_idx": "#000030", "text": "\u201cErreferak esperantza\u201d diska aurkezpena Gorka Doneztebek gidatuta."}, {"text_idx": "#000034", "text": "Mukuru besta II. Goxoki Gaztetxea (Itsasu)"}, {"text_idx": "#000035", "text": "+ Paxkal Irigoyen eta Kontsumo orkestra"}, {"text_idx": "#000036", "text": "Kale Gorrian jaialdia, Santa Barbara (Urretxu)"}]